188. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Aριθ. 38492/2784/07 της 28 Δεκ.2007-24 Ιαν.2008 (ΦΕΚ  Β΄84) Μέγιστο ύψος αμαξώματος ανατρεπόμενων οχημάτων  Έχοντας υπόψη: 1. Τις διατάξεις: α. του άρθρου 6 του ν.δ. 4535/1966 «περί τροποποιήσεως φορολογικών τινών διατάξεων» (Α’ 165) όπως ισχύει. β. του άρθρου 1 του ν.δ. 570/1970 «περί αλλαγής κυρίων χαρακτηριστικών αυτοκινήτων» (Α’ 125). γ. του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα» που κυρώθηκε με το άρθρο πρώτο του π.δ. 63/2005 (Α’ 98). δ. του ν. 3446/2006 (Α1 49) «Οργάνωση και λειτουργία αρχών ελέγχου κυκλοφορίας των οχημάτων - Ρυθμίσεις για τις επιβατικές μεταφορές και άλλες διατάξεις» ε. του ν. 2696/1999 (Α1 57) «Κύρωση του Κώδικα Οδικής Κυκλοφορίας», όπως ισχύει. 2. Την ανάγκη τροποποίησης των διατάξεων με τις οποίες υπολογίζεται το μέγιστο επιτρεπόμενο ύψος του αμαξώματος των ανατρεπόμενων οχημάτων που μεταφέρουν χωματουργικά προϊόντα συναρτήσει ενός σταθερού αριθμητικού συντελεστή. 3. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 Μέγιστο ύφος αμαξώματος ανατρεπόμενων οχημάτων (φορτηγά - επίκαθήμενα - ρυμουλκούμενα) 1. Μεταφερόμενα προϊόντα - υλικά Οι διατάξεις του παρόντος άρθρου εφαρμόζονται στα ανατρεπόμενα οχήματα που προορίζονται για τη μεταφορά, μεταξύ άλλων, και χωματουργικών προϊόντων. 2. Προσδιορισμός μέγιστου επιτρεπόμενου ύψους φόρτωσης χωματουργικών προϊόντων επί αμαξωμάτων ανατρεπόμενων οχημάτων 2.1 Το μέγιστο ύψος φόρτωσης χωματουργικών προϊόντων επί των αμαξωμάτων των οχημάτων της παραγράφου 1 της παρούσας απόφασης επιτρέπεται να είναι εκείνο ώστε σε κάθε τόνο ωφέλιμου φορτίου να αντιστοιχεί 0.65 κυβικό μέτρο φόρτωσης  Μέγιστο επιτρεπόμενο 0.65 x ωφέλιμο φορτίο ύψος φόρτωσης = -------------------------------------------εσωτερικό μήκος αμαξώματος x εσωτερικό πλάτος  αμαξώματος όπου το ωφέλιμο φορτίο είναι εκφρασμένο σε τόνους και το εσωτερικό μήκος και εσωτερικό πλάτος αμαξώματος σε μέτρα. Στην περίπτωση που το αμάξωμα δεν έχει σχήμα ορθογώνιου παραλληλεπίπεδου υποβάλλεται επιπλέον μελέτη υπολογισμού του όγκου του αμαξώματος από την οποία προκύπτει το μέγιστο επιτρεπόμενο ύψος φόρτωσης. (Μετά τη σελ. 262,96576) Σελ. 262,96577 Τεύχος -Σελ.  Κώδικας Οδικής Κυκλοφορίας 21.Ε.ι.186-188 2.2 Η επισήμανση του μέγιστου επιτρεπόμενου ύψους φόρτωσης επί των αμαξωμάτων γίνεται με τοποθέτηση γωνιακού ελάσματος, όπως αυτό περιγράφεται στην παράγραφο 3 της παρούσας απόφασης. 3. Τοποθέτηση γωνιακού ελάσματος 3.1 Σε οχήματα που προορίζονται για τη μεταφορά των αναφερομένων στην παράγραφο 1 προϊόντων και των οποίων το μέγιστο ύψος αμαξώματος είναι μεγαλύτερο από το καθοριζόμενο στην παράγραφο 2 μέγιστο επιτρεπόμενο ύψος φόρτωσης, οι κύριοι και κάτοχοι ή νομείς και κάτοχοι αυτών υποχρεούνται: να τοποθετήσουν στο μέγιστο επιτρεπόμενο ύψος από το δάπεδο του αμαξώματος, όπως αυτό καθορίζεται από τις διατάξεις της παραγράφου 2, γωνιακό ισοσκελές έλασμα (L) διαστάσεων 40 χ 40 χιλιοστών. Αυτό το γωνιακό έλασμα τοποθετείται περιμετρικά στα εσωτερικά τοιχώματα του αμαξώματος του ανατρεπόμενου οχήματος, με τα δύο σκέλη του να εφάπτονται στο αμάξωμα και στερεώνεται με ηλεκτροσυγκόλληση είτε συνεχή, είτε κάθε πέντε εκατοστά. Το έλασμα αυτό υποδηλώνει το μέγιστο ύψος από το δάπεδο μέχρι το οποίο επιτρέπεται η φόρτωση. 3.2 Μετά την τοποθέτηση του ελάσματος σύμφωνα με τη παρούσα, θα εκδίδεται νέα άδεια κυκλοφορίας, με την αναγραφή του ύψους που έχει τεθεί το έλασμα κατά τα οριζόμενα στην παράγραφο 3.1., με ταυτόχρονη αναφορά της παρούσης. 3.3 Σε περίπτωση αντικατάστασης αμαξώματος για οποιονδήποτε λόγο επιτρεπόμενο από τις ισχύουσες διατάξεις, εφαρμόζονται τα προβλεπόμενα στην παρούσα παράγραφο. 4. Οχήματα τιθέμενα για πρώτη φορά σε κυκλοφορία και κυκλοφορούντα οχήματα. 4.1 Οχήματα τιθέμενα για πρώτη φορά σε κυκλοφορία Τα οχήματα που προορίζονται, μεταξύ άλλων, και για τη μεταφορά των αναφερομένων στην παράγραφο 1 προϊόντων και τίθενται για πρώτη φορά στην κυκλοφορία υποχρεούνται κατ’ εφαρμογή της παραγράφου 3 να τοποθετήσουν στο μέγιστο επιτρεπόμενο ύψος φόρτωσης, το αναφερόμενο γωνιακό έλασμα. 4.2 Κυκλοφορούντα οχήματα Τα οχήματα που κυκλοφορούν πριν την ισχύ της παρούσας και προορίζονται, μεταξύ άλλων, και για τη μεταφορά των αναφερομένων στην παράγραφο 1 προϊόντων υποχρεούνται μέχρι την 30.6.2008 κατ’ εφαρμογή της παραγράφου 3 να τοποθετήσουν στο μέγιστο επιτρεπόμενο ύψος φόρτωσης, το αναφερόμενο γωνιακό έλασμα. Σελ. 262,96578 Τεύχος -Σελ.  5. Περιορισμοί - έλεγχος οχημάτων - επιβολή κυρώσεων 5.1.1 Απαγορεύεται η χρήση παραπετίων στα ανατρεπόμενα οχήματα που προορίζονται για τη μεταφορά των προϊόντων της παραγράφου 1. 5.1.2 Απαγορεύεται η θέση σε κυκλοφορία φορτηγών αυτοκινήτων της εν λόγω κατηγορίας χωρίς την τοποθέτηση γωνιακού ελάσματος κατ’ εφαρμογή των διατάξεων της παρούσας 5.1.3 Απαγορεύεται η υπέρβαση του μέγιστου επιτρεπόμενου ύψους φόρτωσης. 5.2 Για τον έλεγχο και της νόμιμης και ασφαλούς κυκλοφορίας των φορτηγών αυτοκινήτων της κατηγορίας αυτής εφαρμόζονται οι διατάξεις του ν. 3446/2006 (Α’ 49) και του ν. 2696/1999 που κύρωσε τον ΚΟΚ (Α’ 57), όπως ισχύει. 6. Γενικές διατάξεις 6.1 Καταργείται το άρθρο 2 της υπ’ αριθμ. 57493/ 2821/03/2004 (β’ 1055) απόφασης, όπως έχει τροποποιηθεί και ισχύει. 6.2 Καταργείται η υπ’ αριθμ. 71911/5164/05/2006 (Β’ 915) απόφαση. Άρθρο 2 Η παρούσα απόφαση εφαρμόζεται και ισχύει από την 1.1.2008. 21.Ε.ι.188 Κώδικας Οδικής Κυκλοφορίας 